CELEX: 62014CB0159
Language: el
Date: 2015-07-15 00:00:00
Title: Υπόθεση C-159/14: Διάταξη του Δικαστηρίου (δέκατο τμήμα) της 15ης Ιουλίου 2015 [αίτηση του Administrativen sad — Varna — (Bουλγαρία) για την έκδοση προδικαστικής αποφάσεως] — «Koela-N» EOOD κατά Direktor na Direktsia «Obzhalvane i danachno-osiguritelna praktika» Varna pri Tsentralno upravlenie na Natsionalnata agentsia za prihodite (Προδικαστική παραπομπή — Άρθρο 99 του Κανονισμού Διαδικασίας του Δικαστηρίου — Φορολογία — ΦΠΑ — Οδηγία 2006/112/ΕΚ — Αρχή της φορολογικής ουδετερότητας — Έκπτωση του καταβαλλόμενου επί των εισροών ΦΠΑ — Έννοια «παραδόσεως αγαθών» — Προϋπόθεση υπάρξεως παραδόσεως αγαθών — Μεταφορά αγαθών από τον μεταφορέα απευθείας από τον προμηθευτή σε τρίτο πρόσωπο — Έλλειψη αποδείξεως πραγματικής κατοχής των αγαθών από τον άμεσο προμηθευτή — Έλλειψη συνεργασίας των προμηθευτών με τις φορολογικές αρχές — Έλλειψη μεταφορτώσεως των εμπορευμάτων — Στοιχεία που δικαιολογούν υπόνοια φορολογικής απάτης)

28.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/7
            
         Διάταξη του Δικαστηρίου (δέκατο τμήμα) της 15ης Ιουλίου 2015 [αίτηση του Administrativen sad — Varna — (Bουλγαρία) για την έκδοση προδικαστικής αποφάσεως] — «Koela-N» EOOD κατά Direktor na Direktsia «Obzhalvane i danachno-osiguritelna praktika» Varna pri Tsentralno upravlenie na Natsionalnata agentsia za prihodite
   (Υπόθεση C-159/14) (1)
   
   ((Προδικαστική παραπομπή - Άρθρο 99 του Κανονισμού Διαδικασίας του Δικαστηρίου - Φορολογία - ΦΠΑ - Οδηγία 2006/112/ΕΚ - Αρχή της φορολογικής ουδετερότητας - Έκπτωση του καταβαλλόμενου επί των εισροών ΦΠΑ - Έννοια «παραδόσεως αγαθών» - Προϋπόθεση υπάρξεως παραδόσεως αγαθών - Μεταφορά αγαθών από τον μεταφορέα απευθείας από τον προμηθευτή σε τρίτο πρόσωπο - Έλλειψη αποδείξεως πραγματικής κατοχής των αγαθών από τον άμεσο προμηθευτή - Έλλειψη συνεργασίας των προμηθευτών με τις φορολογικές αρχές - Έλλειψη μεταφορτώσεως των εμπορευμάτων - Στοιχεία που δικαιολογούν υπόνοια φορολογικής απάτης))
   (2015/C 320/09)
   Γλώσσα διαδικασίας: η βουλγαρική
   
      Αιτούν δικαστήριο
   
   Administrativen sad — Varna
   
      Διάδικοι στην υπόθεση της κύριας δίκης
   
   «Koela-N» EOOD
   
      κατά
   
   Direktor na Direktsia «Obzhalvane i danachno-osiguritelna praktika» Varna pri Tsentralno upravlenie na Natsionalnata agentsia za prihodite
   
      Διατακτικό
   
   
               1)
            
            
               Το άρθρο 14, παράγραφος 1, της οδηγίας 2006/112 του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας, έχει την έννοια ότι αντιτίθεται στο να κρίνει η φορολογική αρχή κράτους μέλους ότι δεν πραγματοποιήθηκε παράδοση αγαθών, με αποτέλεσμα να μην είναι δυνατόν να εκπέσει τον φόρο προστιθέμενης αξίας ο οποίος βαρύνει την οικεία απόκτηση ο αποκτών, για τον λόγο ότι ο τελευταίος δεν παρέλαβε το εμπόρευμα που αγόρασε, αλλά το απέστειλε απευθείας σε τρίτο πρόσωπο στο οποίο το μεταπώλησε, ή για τον λόγο ότι ο άμεσος προμηθευτής του εν λόγω αποκτώντος δεν έλαβε το εμπόρευμα που αγόρασε αλλά το απέστειλε απευθείας σε αυτόν.
            
         
               2)
            
            
               Η έλλειψη συνεργασίας των προηγούμενων, στην εμπορική αλυσίδα, προμηθευτών του υποκειμένου στον φόρο με τις φορολογικές αρχές και η έλλειψη μεταφορτώσεως των οικείων εμπορευμάτων δεν συνιστούν, καθεαυτές, επαρκή αντικειμενικά στοιχεία τα οποία να άγουν στο συμπέρασμα ότι ο εν λόγω υποκείμενος στον φόρο γνώριζε ή όφειλε να γνωρίζει ότι η πράξη που επικαλέστηκε για να θεμελιώσει το δικαίωμά του στην έκπτωση του ΦΠΑ αποτελούσε μέρος φορολογικής απάτης. Εντούτοις, οι δύο αυτές περιστάσεις αποτελούν αντικειμενικά στοιχεία τα οποία μπορούν να ληφθούν υπόψη, στο πλαίσιο σφαιρικής εκτιμήσεως του συνόλου των στοιχείων και των πραγματικών περιστατικών, προκειμένου να κριθεί εάν ο ως άνω υποκείμενος στον φόρο γνώριζε ή όφειλε να γνωρίζει ότι η πράξη την οποία επικαλείται για να θεμελιώσει τον δικαίωμά του στην έκπτωση αποτελούσε μέρος φορολογικής απάτης.
            
         
      (1)  ΕΕ C 175 της 10.6.2014.